
Dotazníkový prieskum


-----------------------------------------------------------------------------------------------------------------
V rámci Miestnej akčnej skupiny Stará Čierna voda (členské obce regionálneho združenia: Dolné Saliby, Horné Saliby, Vozokany, Čierna Voda, Tomášikovo, Jahodná, Kráľov Brod, Dolný Chotár, Trstice, Topoľníky, Trhové Mýto, Horné Mýto, Dunajský Klátov, Ohrady, Kútniky, Mad, Malé Dvorníky), členom ktorej je aj naša obec prebieha spracovávanie stratégie miestneho rozvoja, vedeného komunitou. Na základe tejto stratégie budú môcť od začiatku budúceho roka žiadať záujemcovia z územia MAS o podporu svojich projektov.

Stratégia sa môže týkať nasledovné oblasti:
 1 - Podpora horizontálnej a vertikálnej spolupráce medzi poľnohospodárskymi a spracovateľskými subjektmi v miestnom kontexte
Podpora konkurencieschopnosti miestnych mikro, malých a stredných poľnohospodárskych a spracovateľských podnikov prostredníctvom investícií, inovácií, digitalizácie a spolupráce v území, s dôrazom na prepájanie ekonomických a sociálnych funkcií, vrátane podpory sociálneho poľnohospodárstva a integrácie znevýhodnených skupín.

Priorita 2 - Podpora podnikateľských aktivít s cieľom rozvoja vidieckeho hospodárstva
Podpora podnikateľských aktivít s cieľom rozvoja vidieckeho hospodárstva, najmä prostredníctvom podpory mikro, malých a stredných podnikov pôsobiacich v rôznych odvetviach ekonomiky na vidieku, vrátane služieb, remesiel, cestovného ruchu a spracovania produktov. Dôraz sa kladie na investície, inovácie, digitalizáciu a spoluprácu v území, s cieľom zvyšovania konkurencieschopnosti, diverzifikácie hospodárskych činností a tvorby pracovných miest, vrátane podpory sociálneho podnikania a integrácie znevýhodnených skupín.

Priorita 3 - Rozvoj obcí, miestnej infraštruktúry, základných služieb a spoločenského a komunitného života
· zlepšenie dostupnosti a kvality miestnej verejnej infraštruktúry a verejných služieb; 
· rozvoj miestnych základných služieb, kultúrnych, športových, vzdelávacích a voľnočasových aktivít; 
· podporu komunitného života, sociálnej súdržnosti a zapájania obyvateľov do života na vidieku; 
· riešenie sociálneho vylúčenia, podporu znevýhodnených skupín, mládeže, žien, seniorov alebo marginalizovaných komunít; 
· zvyšovanie environmentálneho povedomia, ochrany prírody a vzťahu obyvateľov k územiu; 
· zvyšovanie energetickej efektívnosti verejných objektov 

Priorita 4 - Podpora sociálno – ekonomického zdieľania vertikálnych služieb na území MAS
Spolupráca medzi subjektmi na území MAS, v konkrétnych oblastiach zdieľaných (vertikálnych) služieb. Zlepšenie dostupnosti, kvality a efektívnosti služieb.


V súčasnosti prebieha dotazníkový prieskum v rámci ktorého môžu záujemcovia sa vyjadriť k dôležitosti jednotlivých priorít. Prieskum je anonymný, závery budú využité počas rozhodovania o výbere aktivít stratégie.

Do prieskumu sa môžete zapojiť nasledovne:
· Stiahnutím formulára z webového sídla MAS (https://www.mas-scv.sk/)
· Prevzatím formulára na obecnom úrade.

Dotazník je možné odovzdať:
· Emailom na adresu mas-scv@mas-scv.sk
· Na obecnom úrade

Uzávierka zberu dotazníkov je piatok, 9.októbra 2026.

